== Biografi ==
=== Som Nihilist 1987 – 1989 ===
Entombed blev stiftet i 1987 under navnet Nihilist af trommeslageren [[Nicke Andersson]]. Han rekrutterede efterfølgende sine skolekammerater [[Alex Hellid]] på guitar, [[Daniel Strachal]] som vokalist og [[Leif Cunzer]] som bassist. Daniel forlod dog hurtigt bandet og til deres første demo ''[[Premature Autopsy]]'' i 1988 optrådte [[Lars Göran Petrov]] som gæstevokalist. Efter udgivelsen blev [[Matthias Boström]] sanger i bandet. Der gik dog ikke længe inden han forlod dem. Lars vendte tilbage og afløste ham som fuldtidsvokalist. Efterfølgende udgav de deres anden demo ''[[Only Shreds Remain]]''. Bassisten Leif var derefter tvunget til at forlade bandet da han skulle til [[Canada]] og studere. Han blev boende i landet til sin død i juni 2006.<ref>{{Cite web |url=http://www.roadrunnerrecords.com/blabbermouth.net/news.aspx?mode=Article&newsitemID=53576 |title=roadrunnerrecords.com |access-date=24. juli 2007 |archive-date=25. marts 2007 |archive-url=https://web.archive.org/web/20070325181846/http://www.roadrunnerrecords.com/blabbermouth.net/news.aspx?mode=Article&newsitemID=53576 |url-status=dead }}</ref> Bandet rekrutterede derefter [[Uffe Cederlund]] som guitarist og [[Johnny Hedlund]] som bassist til deres tredje demo ''[[Drowned]]'' der blev udgivet i 1989.
Musik Foreninger Organisationer